**V š e o b e c n é z á v ä z n é n a r i a d e n i e**

**obce Nedožery – Brezany**

**č. 4/2000**

Všeobecná úprava vzájomných vzťahov, práv a povinnosti v obci

 Obecné zastupiteľstvo na základe zákona SNR č. 369/90 Zb. § 6 ods. 1 o obecnom zriadení

v y d á v a

pre obec N e d o ž e r y - B r e z a n y

v š e o b e c n é z á v ä z n é n a r i a d e n i e

**§ 1**

**Predmet úpravy**

1. Predmetom nariadenia je všeobecná úprava vzájomných vzťahov, práv a povinnosti OcÚ, občanov, organizácií a podnikateľov nachádzajúcich sa v obci a v jej katastrálnom území.
2. Účelom tohto nariadenia je zabezpečiť plnenie úloh OcÚ, chrániť celospoločenské záujmy, práva, oprávnené záujmy občanov, organizácií, podnikateľov, uvádzať do súladu celo – spoločenské, miestne, skupinové a osobné záujmy a zabezpečenie plnenia povinností občanov, organizácií, podnikateľov pri zabezpečovaní poriadku a čistoty obce.

**§ 2**

**Rozsah povinnosti**

Toto nariadenie sa vzťahuje :

1. na celé územie obce
2. na všetky fyzické osoby bývajúce v obci a právnické osoby, ktoré tu majú sídlo
3. na podniky a organizácie, ktoré majú sídlo v obci
4. na občanov poskytujúcich práce a služby na základe povolenia OcÚ na podnikanie

**-2-**

1. na všetky právnické osoby zdržujúce sa v obci, alebo prechádzajúca obcou, bez ohľadu na ich štátnu príslušnosť a sídlo organizácie, s ktorou sú v pracovnom pomere, alebo sú ich členmi.

**§ 3**

**Vymedzenie pojmov**

* Čistenie, údržba a úprava sa týka :
	1. chodníkov pre chodcov, miestnych komunikácií, potokov, cintorínov a ostatných verejných priestranstiev v obci a areálov organizácií v obci
* Ochrana sa týka :
	1. životného prostredia, verejných priestranstiev a verejno – prospešných zariadení.

**D R U H Á Č A S Ť**

**P r á v a  a  p o v i n n o s t i**

Prvý diel

**§ 4**

**Práva a povinnosti obecného úradu**

1. Obecný úrad zabezpečuje za účinnej pomoci občanov a organizácií nachádzajúcich sa v obci na vlastné náklady zo svojho rozpočtu :
	1. výsadbu stromkov, okrasných kríkov, kvetov a pod., ktorá je nevyhnutná k zlepšeniu životného prostredia na verejných priestranstvách
	2. čistenie údržbu a úpravu verejných priestranstiev, potokov, miestnych komunikácií a ďalších verejnoprospešných zariadení.

**§ 5**

Obecný úrad týmto určuje miesta verejnej skládky tuhých komunálnych odpadov. Táto skládka bude označená tabuľkou.

**-3-**

**§ 6**

Obecný úrad má právo dožadovať sa plnenia povinností podľa (§ 7 – 11) rozsahu pôsobností nariadenia.

Druhý diel

**§ 7**

**Práva a povinnosti občanov a organizácií**

Občania a organizácie majú právo dožadovať sa plnenia povinnosti OcÚ uvedených v § 4 – 6 tohto nariadenia.

**§ 8**

Organizácie a občania sú povinní používať miestne komunikácie, chodníky a verejné priestranstvá tak, aby nedochádzalo k ich poškodzovaniu. V prípade ich poškodenia alebo znečistenia sú povinní uviesť veci do pôvodného stavu alebo škodu nahradiť – uhradiť.

**§ 9**

Občania a organizácie sú povinní pravidelne čistiť a udržiavať chodníky i v zimnom období, potoky a rigoly, verejné priestranstvá pred svojimi domami, či objektami a to v rozsahu dotýkajúcom sa ich parcely.

**§ 10**

Každý miestny občan je povinný hlásiť obecnému úradu porušovanie tohto nariadenia inou osobou.

**§ 11**

Organizácie sú povinné vybudovať si vlastné skládky odpadu, aby tieto vyhovovali zákonným predpisom a normám.

**T R E T I A  Č A S Ť**

**Ochrana miestnych vecí verejného poriadku.**

Prvá hlava

**§ 12**

**Ochrana životného prostredia**

Z a k a z u j e s a :

1. Akékoľvek znečisťovanie verejných priestranstiev
2. znečisťovanie vodných tokov kvapalným, tekutým a pevným domovým odpadom
3. umývanie motorových vozidiel na verejných priestranstvách a pri miestnych potokoch
4. skladovanie palivového dreva, stavebného materiálu, prípadne iného materiálu na verejnom priestranstve (V odôvodnených prípadoch na základe podanej žiadosti povolí obecné zastupiteľstvo za poplatok podľa príslušných právnych predpisov alebo za odplatu poskytnutia verejnoprospešnej služby obci.)
5. vysýpanie tuhého domového odpadu a iných odpadov mimo určených verejných skládok
6. poškodzovanie a ničenie stromkov, okrasných kríkov, kvetov a ostatnej verejne zelene

Druhá hlava

**§ 13**

**Ochrana spolužitia občanov**

Akékoľvek poškodzovanie verejnoprospešných zariadení a to hlavne verejného osvetlenia, miestneho rozhlasu, čakárni SAD, pomníkov a iných kultúrnych a historických pamiatok sa z a k a z u j e .

**§ 14**

Občania sú povinní na verejných priestranstvách a v objektoch prístupných verejnosti dodržiavať pravidlá spolužitia občanov, aby nenarušovali medziľudské vzťahy.

Tretia hlava

**§ 15**

Občania sú povinní chov hospodárskych zvierat zabezpečiť vo svojich dvoroch tak, aby svojim voľným pohybom neznečisťovali verejné priestranstvá a nepoškodzovali stromky, okrasné kríky, kvetinové záhony a ostatnú verejnú zeleň obce.

**§ 16**

Voľný pohyb psov a hydiny po verejných priestranstvách obce sa z a k a z u j e .

**Z Á V E R E Č N É U S T A N O V E N IE**

**§ 17**

1. Verejným priestranstvom pre účely tohto nariadenia sú :
	1. cesty, miestne komunikácie, námestia, chodníky, priestranstvá pri cestách a potokoch a ostatné trávnaté priestranstva tvoriacu súčasť majetku obce
2. Dodržiavanie tohto nariadenia kontrolujú orgány obecného zastupiteľstva
3. \*Porušovanie tohto nariadenia bude posudzované ako priestupok podľa zákona SNR č. 372/90 Zb. o priestupkoch v znení neskorších predpisov pokutou až do výšky 5 00,- Sk
4. U právnických osôb bude stíhaná za nedodržanie tohto nariadenia konkrétna osoba, ktorá priestupok spáchala alebo organizácia, v ktorej je osoba zamestnaná

**§ 18**

1. Toto všeobecné záväzné nariadenie bolo schválené Obecným zastupiteľstvom v Nedožeroch – Brezanoch dňa 14. 12. 2000
2. Toto všeobecné záväzné nariadenie nadobúda účinnosť dňom 1. 1. 2001
3. Dňom účinnosti tohto všeobecne záväzného nariadenia sa zrušuje Všeobecné záväzné nariadenie obce Nedožery – Brezany zo dňa 16. 12. 1999

V Nedožeroch – Brezanoch, 14. 12. 2000

 Jozef R e g i n a

 starosta obce

VZN bolo vyvesené dňa 14. 12. 2000

VZN bolo zvesené dňa 31. 12. 2000